मोदी इस साल पाकिस्तान यात्रा पर तो नहीं गए, परन्तु पड़ोसी देश से सम्बन्ध सुधारने की कोशिश ज़रूर की। नवाज़ शरीफ को भारत बुलाया। मोदी ने शरीफ की मां के लिए शाल भेंट की तो नवाज़ शरीफ ने मोदी की मां के लिए साड़ी भेजी। पर अगस्त में भारत में पाकिस्तान के हाई कमिश्नर अब्दुल बासित ने कश्मीरी पृथकतावादी नेताओं से मिलकर सब किए कराए पर पानी फेर दिया। भारत ने कड़ा कदम उठाते हुए भारत-पाक के फॉरेन सेक्रेटरी के बीच होने वाली मुलाकात पर रोक लगा दी।